Opphever frifinnelsen av «Foxy Knoxy»
Dermed er rettsprossessen i den verdenskjente kriminalsaken i gang igjen. Høyesterett er ikke enig med ankedomstolen i Firenze som frikjente Amanda Knox og hennes italienske ekskjæreste for drapet. I en kort uttalelse til nyhetsbyrået AP opplyser Knox at det er smertefullt at dommen er opphevet, men at hun føler seg trygg på at sannheten vil komme frem. - Amanda er opprørt og overrasket, for hun trodde saken var over. Men hun er klar til kamp, som hun har vært de siste fem årene, sier advokat Carlo Dalla Vedova til CNN.. BAKGRUNN:«Foxy Knoxy» frikjent for drap Knox og Sollecito delte leilighet med Kercher i universitetsbyen Perugia, og påtalemyndigheten mente drapet skjedde i forbindelse med en sexlek. I første rettsinstans ble Knox dømt til 26 års fengsel. I ankesaken ble hun frikjent etter at det var tvil over hvorvidt nye DNA-bevis kunne linke paret til åstedet. Dommerne fant det ikke bevist at den amerikanske studenten sto bak drapet på britiske Kercher, som ble funnet drept med over 40 knivstikk i kroppen og strupen skåret over i 2007. Etter å ha sittet fengslet i fire år i Italia, returnerte Amanda Knox til Seattle etter frifinnelsen. I likhet med de fleste andre land, utleverer normalt ikke USA egne statsborgere til fremmede stater.
Italiensk høyesterett mener det var feil å frikjenne amerikanske Amanda Knox for drapet på romvenninnen Meredith Kercher (21).